Pagkuha ng sample ng tubig sa ilalim ng lupa, lupa, at singaw malapit sa Pacific City Park Mga Madalas Itanong 1. Ano ang nangyayari malapit sa Park? Mangongolekta ang King County ng mga sample ng tubig sa ilalim ng lupa, lupa, at singaw malapit sa Pacific City Park. Ito ay bilang paghahanda para sa Pacific Right Bank Flood Protection Project (Proyekto ng Proteksiyon sa Baha sa Kanang Pampang ng Pacific), na makakabawas sa panganib ng pagbaha at magpapabuti sa kondisyon ng kapaligiran sa kahabaan ng ilog. 2. Bakit kailangang kumuha ng sample? Ang Pacific City Park ay nasa ibabaw ng dating dumpsite na tinabunan noong 1960s. Dahil sa panukalang proyekto ng proteksiyon sa baha, kailangang siyasatin ang lugar para sa paglilinis. Sa kasalukuyan, tinutukoy ng King County ang mga posibleng kontaminasyon at daanan sa paglipat sa dumpsite bilang bahagi ng maraming hakbang ng proseso ng pagsisiyasat. Dahil sa mga partikular na kondisyon ng lugar at upang mapaigting ang pag-iingat, payo ng Department of Ecology (Ecology, Kagawaran ng Ekolohiya) na kumuha ng karagdagang sample upang matukoy ang vinyl chloride at ang mga posibleng daanan sa paglipat ng pagkalat ng singaw. 3. Ano ang pagkalat ng singaw? Ang pagkalat ng singaw ay kapag lumipat ang mga kemikal na madaling sumingaw tulad ng vinyl chloride, na nasa kontaminadong lupa o tubig sa ilalim ng lupa papunta sa mga katabing gusali sa bloke o puwang sa ilalim ng gusali. Ayon sa Washington State Department of Health (Kagawaran ng Kalusugan ng Estado ng Washington), normal na makakita ng kaunting kemikal na madaling sumingaw sa hanging nasa loob ng gusali sa karaniwang bahay o lugar ng negosyo. Maaaring makadagdag ang pagkalat ng singaw sa mga uri ng kemikal na iyon, ngunit karaniwang kaunti lang ito. Aalamin sa pagsisiyasat kung may dapat isagawa upang matugunan ang pagkalat ng singaw. 4. Paano kukuha ng sample? Gagamit ng pambutas na karga ng truck, kasangkapang hinahawakan, at iba pang device upang mangolekta ng mga sample ng lupa at singaw. Magkakabit sa kalsada ng mga balong pangsubaybay sa tubig sa ilalim ng lupa, at isasagad o ibababa ang mga ito nang kaunti sa lupa. Mangongolekta ng mga sample ng tubig sa ilalim ng lupa nang maraming beses sa isang taon. Maaaring kailangang bisitahin ang maraming pag-aaring lugar depende sa inisyal na resulta. Kukumpunihin ang lahat ng lokasyong susubaybayan. 5. Kailan kukuha ng sample? Mangongolekta ang King County ng mga karagdagang sample sa kanlurang bahagi ng Pacific City Park sa 2022 at 2023. Kukuha ng sample sa normal na oras sa mga araw na may trabaho at alinsunod sa mga ordinansa ng Lungsod. 6. Saan ako makakakuha ng higit pang impormasyon? Ang pangkalahatang impormasyon tungkol sa pagsisiyasat sa paglilinis ng dumpsite at pagkuha ng sample ay ipo-post sa website ng proyekto sa: Kung mayroon kang tanong tungkol sa Pacific Right Bank Project, kasama na ang tungkol sa pagsisiyasat sa dumpsite at mga posibleng isagawang paglilinis, makipag-ugnayan kay Mary Strazer sa 206-263-5817. Magkakaroon ang publiko ng pagkakataong magbigay ng feedback para sa anumang panukalang opsiyon sa paglilinis kapag inilabas na ang Draft na Pahayag ng Epekto sa Kapaligiran. Nobyembre 2022